જાણકારોના કહેવા પ્રમાણે દેશમાં રો-કોટનના પૂરતા પુરવઠાના કારણે નિકાસ પર ડ્યૂટી નથી. એટલું જ નહીં પાકિસ્તાનને મોસ્ટ ફેવર નેશન તરીકેનો દરજ્જો આપવાના કારણે નિકાસકારોમાં સરળતા જોવા મળે છે અને તેને કારણે રો-કોટનની નિકાસ ઊંચી થઇ રહી છે. દરમિયાન મુંબઇના કેટલાક કારોબારીઓ દ્વારા રો-કોટનની પાકિસ્તાનમાં નિકાસ બંધ કરવાનો નિર્ણય લેવાયો હોવાના બહાર આવેલા સમાચારના કારણે સ્થાનિક કારોબારીઓ ચિંતામાં જોવા મળ્યા છે. આ અંગે મસ્કતી માર્કેટ મહાજનના પ્રેસિડેન્ટ ગૌરાંગ ભગત જણાવે છે કે જો પાકિસ્તાનમાં રો-કોટનની નિકાસ અટકે તો સ્થાનિક કારોબારીઓને ભારે નુકસાન થઇ શકે છે.